Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, Nafarroako Foru Eraentzaren aurkako adierazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean,honako galdera hau egiten du, Nafarroako Gobernuko lehendakariak Osoko Bilkuran ahoz erantzuteko.

Egun hauetan, eta hainbat autonomia-erkidegotan indarrean dauden fiskalitateari eta zergei buruzko eztabaidari dagokionez, arduradun politiko eta instituzional batzuek Nafarroako Foru Eraentzarekin amaitzeko eskatu dute, pribilegioa eta elkartasun falta dela uste baitute. Nafarroako Lehendakariak uste al du baieztapen horiek errealitatearekin bat datozela?

Iruñean, 2020ko abenduaren 2an

Foru parlamentaria: Ramón Alzorriz Goñi